Torkil Lund Johansen

**Torkil Lund Johansen** (født 1977) er en norsk klassisk komponist bosatt i Leirfjord kommune i Nordland. Han er opprinnelig fra Mosjøen i Vefsn kommune.

Lund Johansen komponerer hovedsakelig klassiske verk for symfoniorkester, kor, og solister. Blant profilerte klassiske artister som har fremført Johansens musikk, er operatenoren Mihail Mihaylov i en innspilling fra 2017, hvor han fremfører andre sats fra rekviemet "Dødsmesse" (2015–).

Lund Johansen har i tillegg til klassiske verk også skrevet filmmusikk til spillefilmer, dokumentarer og kortfilmer. Dokumentarfilmen *Fjellfinnhua* (eng: Lapp Hat) fra 2010 mottok prisen for «Beste norske dokumentarfilm 2010» ved Den norske dokumentarfilmfestivalen i Volda.

Etter premieren ved Tromsø Internasjonale Filmfestival i 2010 skapte regissør Guro Saniola Bjerks dokumentarfilm *Fjellfinnhua* en del kontroverser, og NRK utsatte visningen på TV flere ganger før den ble vist i januar 2011. NRK arrangerte et debattforum i forbindelse med at filmen ble vist.

Lund Johansen har også komponert musikk til filmskaper David Kinsellas kortfilm *Når snøen faller* (2009).

I 2009 viste TV 2 dokumentarserien *Den iskalde krigen* (2009) om mafiametoder og korrupsjon i Europa, hvor regissør og produsent Anne Berit Vestby følger forfatter Stein Morten Lier på research til sin nye bok.

Spillefilmen *Til siste hinder* (regi: Anders Øvergaard) mottok Amandaprisen 2012 for "Beste barnefilm", og prisen «Prize of the Children's Jury» under Lübeck Internasjonale Filmfestival i Tyskland i november 2011, og er Lund Johansens spillefilmdebut.

## Filmmusikk
* Reisen gjennom Lofoten (2013) - Dokumentarfilm, regi Anders Øvergaard
* Tran og fløtekarameller (2012) – Kortfilm, regi Guro Saniola Bjerk
* A Silhouette Story (2012) – Kortfilm, regi Anders Øvergaard
* Coming Home / Til siste hinder (2011) – Spillefilm, regi Anders Øvergaard
* Wash (2011) – Kortfilm, regi Daniel Jeremy Wetherell
* Eppy Maurry (2010) – Kortfilm, regi Daniel Jeremy Wetherell
* Sometimes (2010) – Kortfilm, regi Guro Saniola Bjerk
* Lapp Hat / Fjellfinnhua (2010) – Dokumentarfilm, regi Guro Saniola Bjerk
* Den iskalde krigen (2009) – Dokumentarserie TV 2, regi Anne Berit Vestby
* Når snøen faller (2009) – Kortfilm, regi David Kinsella

## Klassisk musikk
* Dødsmesse (2015 -) - Rekviem for symfoniorkester, kor, og solister.
* Symfoni nr. 1 i G-moll (2013) for symfoniorkester.

## Priser og nominasjoner
* 2012: Coming Home / Til siste hinder: Vinner av Amanda-prisen i kategorien "Beste barne- og ungdomsfilm"
* 2012: Coming Home / Til siste hinder: Nominert til Amanda i kategorien "Folkets Amanda"
* 2012: Coming Home / Til siste hinder: Vinner av "Beste barnefilm" ved Stockholm Filmfestival Junior 2012
* 2012: A Silhouette Story: Vinner av Harald Zwart filmkonkurranse ved The Gathering 2012
* 2012: Sometimes: Vinner av Amandusprisen 2012 i kategorien "Publikumsprisen"
* 2012: Sometimes: Vinner av Amandusprisen 2012 i kategorien "Beste dokumentarfilm"
* 2011: Coming Home / Til siste hinder: Vinner av «Prize of the Children's Jury» under Lübeck Internasjonale Filmfestival i Tyskland / Lübeck 2011
* 2011: Lapp Hat: Vinner av «Erasmus Euromedia Award» i Wien 2011 (Special Award in the Category of Education and ethics)
* 2010: Lapp Hat: Vinner av «Beste Norske Dokumentarfilm» 2010 ved Den norske dokumentarfilmfestivalen 2010
* 2010: Lapp Hat: Nominert som beste dokumentarfilm ved 2010 «Northern Character» Int Film and TV festival Murmansk, Russia

## Referanser


## Eksterne lenker
* 
*  Torkil Lund Johansen